CELEX: 62013CN0481
Language: lt
Date: 2013-09-09 00:00:00
Title: Byla C-481/13: 2013 m. rugsėjo 9 d. Oberlandesgericht Bamberg (Vokietija) pateiktas prašymas priimti prejudicinį sprendimą baudžiamojoje byloje prieš Mohammad Ferooz Qurbani

30.11.2013   
            
            
               LT
            
            
               Europos Sąjungos oficialusis leidinys
            
            
               C 352/4
            
         2013 m. rugsėjo 9 d.Oberlandesgericht Bamberg (Vokietija) pateiktas prašymas priimti prejudicinį sprendimą baudžiamojoje byloje prieš Mohammad Ferooz Qurbani
   (Byla C-481/13)
   2013/C 352/05
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Oberlandesgericht Bamberg
   
   
      Šalis pagrindinėje baudžiamojoje byloje
   
   Mohammad Ferooz Qurbani
   
      Prejudiciniai klausimai
   
   
               1.
            
            
               Ar Ženevos konvencijos dėl pabėgėlių statuso (toliau — ŽK) 31 straipsnyje numatytas sankcijų asmeniui neskyrimo pagrindas, nepaisant šios nuostatos formuluotės, taip pat apima dokumentų klastojimą, kuris, atvykus lėktuvu į Vokietijos Federacinę Respubliką, buvo įvykdytas pateikus suklastotą pasą policijos pareigūnui, jei suklastotą pasą naudoti visiškai nebūtina siekiant prašyti prieglobsčio šioje valstybėje?
            
         
               2.
            
            
               Ar pasinaudojus neteisėtai žmones gabenančių asmenų paslaugomis negalima remtis ŽK 31 straipsniu?
            
         
               3.
            
            
               Ar ŽK 31 straipsnyje numatytas faktinis reikalavimas „
                     tiesiogiai
                  “ [versijoje lietuvių k. šis žodis neišverstas] atvykti iš teritorijos, kur atitinkamo asmens gyvybei ar laisvei grėsė pavojus, turi būti aiškinamas taip, kad šis reikalavimas taip pat įvykdomas tuo atveju, jei atitinkamas asmuo pirmiausia atvyksta į kitą Europos Sąjungos valstybę narę (šiuo atveju Graikija), iš kur toliau vyksta dar į kitą valstybę narę (šiuo atveju Vokietijos Federacinė Respublika), kurioje prašo prieglobsčio?